มีอาการชาๆที่มือ เวลากำมือหรือหยิบสิ่งของจะจี๊ดๆเหมือนไฟฟ้าช็อต เป็นข้างซ้ายแต่จะหายตอนขยับมือบ่อยๆแล้วจะวนกลับมาเป็นอีก ควรไปพบแพทย์ ด้านไหนครับ
สวัสดีค่ะ อาการชาที่มือ เวลากำมือหรือหยิบสิ่งของจะจี๊ดๆเหมือนไฟฟ้าช็อต เป็นข้างซ้ายดังกล่าวมานั้น อาจจะเกิดจาก ปลายเส้นประสาทอักเสบที่เกิดจากการถูกกดทับ การขาดวิตามินหรือเป็นเบาหวาน กล้ามเนื้ออักเสบ วามผิดปกติในสมองทำให้รับรู้ความรู้สึกผิดปกติ แต่มักเป็นชาหนาๆเหมือนไม่รู้สึกอะไร ไม่ใช่ลักษณะเหน็บชาจากที่กล่าวมานึกถึงกลุ่มปลายเส้นประสาทอักเสบมากที่สุด สามารถไปพบแพทย์ทั่วไปเพื่อตรวจคัดกรองก่อนได้เบื้องต้น และหากเป็นภาวะที่รักษาไม่ดีขึ้นด้วยการปรับพฤติกรรม หรือการใช้วิตามินบำรุงปลายประสาท หรือมีสาเหตุที่ทำให้ปลายเส้นประสาทอักเสบนั้น แพทย์อาจส่งต่อพบแพทย์เฉพาะทางในสาขาที่เกี่ยวข้องเช่นอายุรแพทย์ ศัลยแพทย์ด้านกระดูกและข้อต่อไปการดูแลตัวเองเบื้องต้น หลีกเลี่ยงการทำท่าที่ทำให้เกิดอาการ เช่นการกดทับนานๆ หรือการยกของหนักไปก่อน